Τι να πρωτογράψω για αυτό το κατάλυμα? Απλά ΤΕΛΕΙΟ!!! Πρόκειται για ένα studio με εκπληκτική βεράντα, διακοσμημένο με πολύ γούστο και μεράκι, σεβόμενο παράλληλα την παραδοσιακή αρχιτεκτονική. Ήταν εξαιρετικά καθαρό και σου παρείχε όλα όσα μπορεί να χρειαστεί κανείς στις διακοπές του (πλήρως εξοπλισμένη κουζίνα, ποικιλία κερασμάτων, επιτραπέζια, βιβλία, ταινίες, μουσική και πολλά άλλα).
Αναμφισβήτητα, η θέση του studio είναι προνομιακή. Απέχει λίγα μέτρα από το σημείο που αράζει το καράβι, η πιο κοντινή παραλία είναι μόλις 5 λεπτά με τα πόδια και πολύ κοντά έχει φούρνο και μαγαζιά για καφέ και φαγητό. Όσον αφορά τη θέα από τη βεράντα...απλά δεν υπάρχουν λόγια!!!! Όλο το λιμάνι του Μέριχα κυριολεκτικά στα πόδια σου!!! Πραγματικά αμφιβάλλω αν μπορεί να βρει κανείς ομορφότερο μπαλκόνι.. Θέλεις να πας να δεις το υπόλοιπο νησί και δε σου κάνει η καρδιά να φύγεις από εκεί...Τρως το πρωινό σου..απολαμβάνεις τον καφέ σου..πίνεις το ποτό σου το βράδυ και δε χορταίνει το μάτι σου τη θέα...
Η επικοινωνία με τους οικοδεσπότες ήταν πολύ εύκολη και άμεση. Ευγενικοί..πρόθυμοι να σου δώσουν χρήσιμες πληροφορίες για το νησί..νιώθεις ότι σε σέβονται και ότι έχουν σκεφτεί και την παραμικρή λεπτομέρεια για εσένα, πριν από εσένα! Παραδίδουν μαθήματα φιλοξενίας και τους αξίζουν συγχαρητήρια!
Ανυπομονώ να ξαναδώ το υπέροχο ηλιοβασίλεμα από το μπαλκόνι σας του χρόνου το καλοκαίρι! Εις το επανιδείν!